Garth Brooks

Troyal Garth Brooks (født 7. februar 1962 i Tulsa i Oklahoma i USA) er en amerikansk countryartist som slo igjennom med albumet Garth Brooks i 1989. Brooks suksess var å integrere elementer fra rock and roll i countrymusikken, noe som raskt ga seg utslag i popularitet i hjemlandet.

Ifølge Digital Music News og RIAA var Brooks per 18. august 2015 verdens mestselgende soloartist med sine 136 millioner solgte plater, kun slått av The Beatles. Han regnes derfor som en av de mest betydningsfulle countrystjernene gjennom tidene. Brooks ble inkludert i Grand Ole Opry i 1990 og Country Music Hall of Fame i 2012, og han fikk sin egen stjerne på Hollywood Walk of Fame i 2010.

 Privatliv 
Troyal Garth Brooks er yngste sønn av Troyal Raymond Brooks, Jr. (1931–2010) og hans kone Colleen McElroy Carroll (1929–1999). Faren var teknisk tegner for et oljeselskap, mens mora var en irskættet countryartist som opptrådte på 1950-tallet. Begge foreldrene hadde vært gift tidligere og hadde fire barn (Jim, Jerry, Mike, og Betsy) fra før. Sammen fikk de i tillegg datteren Kelly og Garth. Sang og musikk var en del av familiens fritidssysler og alle måtte delta. Garth lærte tidlig å spille både gitar og banjo. Han var også aktiv i idrett, blant annet amerikansk fotball, baseball og friidrett. Som sådan fikk han et idrettsstipend ved Oklahoma State University i Stillwater, der han konkurrerte i spydkast. Han fullførte studiene med en grad i markedsføring i 1984.

Brooks giftet seg med studiekjæresten Sandy Mahl i mai 1986. De fikk tre døtre sammen (Mayne Pearl 1992, August Anna 1994, og Allie Colleen 1996), men ekteskapet tok slutt i desember 2001, etter at paret hadde kunngjort at de ville skilles året før. Garth Brooks giftet seg på nytt i desember 2005, med countrysangeren Trisha Yearwood.

 Karriere 
Garth Brooks startet karrieren som profesjonell musiker i 1985, da han begynte å opptre på lokale klubber og barer Oklahoma. Til å begynne med skal han ha vært mest opptatt av rock and roll, men etter å ha hørt en låt av George Strait skal han ha skiftet mening og blitt mer opptatt av countrymusikk.

I 1985 tilbød musikkagenten Rod Phelps å hjelpe Brooks med å spille inn en demo. Det ble ingen umiddelbar suksess, men Brooks dro til Nashville med hjelp av Phelps, men han returnerte etter 24 timer med uforrettet sak. Phelps oppfordret imidlertid Brooks til å returnere til Nashville, noe han gjorde i 1987. Da flyttet han og kona Sandy Mahl dit.

I 1989 ble det første albumet gitt ut. Albumet Garth Brooks, som var delvis sterkt influert av George Strait, nådde annen plass på Billboard Top Country Albums og 13. plass på Billboard Hot 200. Samme året turnerte han som «oppvarmer» for Kenny Rogers.

Brooks neste album, No Fences, ble sluppet i 1990 og tilbragte 23 uker som nr. 1 på Billboard Top Country Albums. Albumet nådde også  på Billboard Hot 200, og skulle senere vise seg å bli det mest solgte av alle hans albumer. Det inneholdt blant annet signaturlåten «Friends in Low Places».

 Diskografi 
Diskografien under omhandler kun studioalbummene.

 1989 Garth Brooks
 1990 No Fences
 1991 Ropin' the Wind
 1992 Beyond the Season
 1992 The Chase
 1993 In Pieces
 1995 Fresh Horses
 1997 Sevens
 1998 Double Live
 1999 Garth Brooks in...the Life of Chris Gaines
 1999 Garth Brooks & the Magic of Christmas
 2001 Scarecrow
 2013 Blame It All on My Roots: Five Decades of Influences
 2014 Man Against Machine
 2016 Christmas Together
 2016 Gunslinger
 2020 Fun

 Litteratur 









 Referanser 
The Boot Staff (2017) 25 Little-Known Tidbits About Country Icon Garth Brooks. the Boot, February 7, 2017. Besøkt 2017-08-13

Caulfield, Keith (2016-09-29). "Billboard 200 Chart Moves: The Weeknd's Back in the Top 40, George Carlin Returns to Chart After Nearly 32 Years". Billboard. "9.01 million mark in Nielsen SoundScan era sales" + 3× Platinum in 1991 = 12,001,000 copies. Retrieved 2016-10-10.

CMHF (2017) Inductees list . Country Music Hall of Fame and Museum, Nashville, Tennessee. Besøkt 2017-08-12

Richard Cromelin (2010) Hollywood Walk of Fame - Garth Brooks. Los Angeles Times, Mar. 18, 2010. Besøkt 2017-08-13

Paul Resnikoff (August 18, 2015). The 250 Best-Selling Musicians of All Time. Digital Music News.

 Eksterne lenker 





Kategori:Sangere fra USA
Kategori:Country Music Hall of Fame
Kategori:Hollywood Walk of Fame
Kategori:Personer fra Tulsa
Kategori:Countrymusikere fra USA